ᱟᱱᱡᱩᱢ ᱪᱳᱯᱰᱟ

ᱟᱱᱡᱩᱢ ᱪᱳᱯᱰᱟ (ᱡᱟᱱᱟᱢ ᱒᱐ ᱢᱚᱭᱤ ᱑᱙᱗᱗) ᱫᱚ ᱢᱤᱫ ᱵᱷᱟᱨᱚᱛᱤᱭᱚ ᱠᱨᱤᱠᱮᱴᱚᱨ ᱠᱟᱱᱟᱭ ᱾ ᱢᱤᱫ ᱠᱷᱤᱞᱚᱸᱰᱤᱭᱟᱹ ᱠᱩᱲᱤ ᱞᱮᱠᱟᱛᱮ ᱱᱩᱭ ᱫᱚ ᱙ ᱥᱟᱞ ᱨᱮ ᱯᱩᱭᱞᱩ ᱫᱷᱟᱣ ᱠᱨᱤᱠᱮᱴ ᱮᱱᱮᱡ ᱮᱛᱦᱚᱵ ᱞᱮᱜᱼᱟᱭ ᱾ ᱚᱱᱟ ᱠᱷᱮᱞ ᱨᱮ ᱱᱩᱭ ᱫᱚ ᱟᱠᱚ ᱠᱚᱞᱮᱡ ᱨᱮᱱ ᱠᱩᱲᱤ ᱠᱚ ᱥᱟᱝ ᱠᱷᱮᱞ ᱠᱟᱛᱮ ᱒᱐ ᱨᱚᱱ ᱵᱮᱱᱟᱣ ᱞᱮᱜᱼᱟᱭ ᱟᱨ ᱵᱟᱨᱭᱟ ᱣᱤᱠᱮᱴ ᱦᱟᱛᱟᱣ ᱥᱟ.ᱨᱤ ᱞᱮᱜᱼᱟᱭ ᱾ ᱚᱱᱟ ᱠᱷᱚᱱ ᱠᱤᱪᱷᱩ ᱥᱟᱞ ᱵᱤᱫᱟ.ᱞ ᱟᱱᱡᱩᱢ ᱫᱚ ᱑᱕ ᱥᱟᱞ ᱠᱷᱚᱱ ᱞᱟᱛᱟᱨ ᱩᱢᱮᱨ ᱠᱷᱮᱞ ᱨᱮ ᱫᱤᱞᱞᱤ ᱠᱷᱚᱱ ᱠᱷᱮᱞ ᱞᱟᱹᱜᱤᱫ ᱠᱚ ᱵᱟᱪᱟᱣ ᱠᱮᱫᱮᱭᱟ ᱾ 

ᱱᱩᱭ ᱫᱚ ᱟᱡᱟᱜ ᱠᱩᱪᱤ ᱩᱢᱮᱨ ᱨᱮ ᱟ.ᱰᱤ ᱜᱟᱱ ᱠᱷᱮᱞ ᱠᱚ ᱠᱷᱮᱞ ᱟ.ᱜᱩ ᱞᱮᱫ ᱛᱟᱦᱮᱸᱫ ᱾ ᱟᱡᱟᱜ ᱥᱠᱩᱞ,ᱠᱚᱞᱮᱡ ᱠᱚ ᱞᱟ.ᱜᱤᱫ ᱟᱛᱷᱽᱞᱮᱴᱥ,ᱵᱟᱥᱠᱮᱴᱵᱟᱞ,ᱯᱟᱭᱨᱟᱜ ᱠᱚ ᱦᱚᱸ ᱠᱷᱮᱞ ᱟ.ᱜᱩ ᱟᱠᱟᱜᱼᱟᱭ ᱾ ᱛᱚᱵᱮ ᱫᱤᱞᱞᱤ ᱯᱚᱱᱚᱛ ᱞᱟ.ᱜᱤᱫ ᱵᱟᱥᱠᱮᱴ ᱵᱚᱞ ᱠᱷᱮᱞ ᱠᱟᱛᱮ ᱱᱮᱥᱱᱟᱞ ᱞᱮᱵᱚᱞ ᱫᱚ ᱯᱟᱸᱡᱟ ᱛᱤᱭᱩᱜ ᱞᱮᱜᱼᱟᱭ ᱾ 

ᱟᱱᱡᱩᱢ ᱫᱚ ᱑᱗ ᱥᱟᱞ ᱨᱮ ᱜᱮ  ᱠᱩᱲᱤ ᱠᱚᱣᱟᱜ ᱢᱤᱫ ᱫᱤᱱᱟᱜ ᱤᱱᱴᱚᱨᱱᱮᱥᱱᱟᱞ ᱠᱷᱮᱞ ᱫᱚ ᱑᱒ ᱯᱷᱮᱵᱨᱩᱭᱟᱨᱤ ᱑᱙᱙᱕ ᱨᱮ ᱮᱛᱦᱚᱵ ᱠᱮᱜᱼᱟᱭ ᱾ ᱚᱱᱟ ᱢᱮᱪ ᱫᱚ ᱠᱨᱤᱥᱴ ᱪᱚᱨᱪ, ᱨᱮ ᱦᱩᱭ ᱞᱮᱱᱟ ᱟᱨ ᱱᱤᱭᱩ ᱡᱤᱞᱟᱱᱰ ᱠᱚ ᱥᱟᱝ ᱠᱷᱮᱞ ᱞᱮᱜᱼᱟᱭ ᱾ ᱚᱱᱟ ᱨᱮᱭᱟᱜ ᱠᱤᱪᱷᱩ ᱪᱟᱱᱫᱚ ᱵᱟᱫᱽ ᱑᱗ ᱱᱚᱣᱮᱢᱵᱚᱨ ᱑᱙᱙᱕ ᱨᱮ ᱤᱰᱮᱱ ᱜᱟᱰᱮᱱ,ᱠᱚᱞᱠᱟᱛᱟ ᱨᱮ ᱤᱸᱜᱞᱚᱱᱰ ᱥᱟᱝ ᱠᱷᱮᱞ ᱞᱮᱜᱼᱟᱭ ᱾  ᱫᱚᱥᱟᱨ ᱥᱮᱨᱢᱟ ᱨᱮ ᱢᱤᱫ ᱫᱤᱱᱟᱜ ᱤᱱᱴᱚᱨᱱᱮᱥᱱᱟᱞ ᱫᱚ ᱤᱸᱜᱞᱚᱱᱰ ᱥᱟᱝ ᱠᱚ ᱠᱷᱮᱞ ᱞᱮᱜᱼᱟ ᱾ ᱚᱱᱰᱮ ᱫᱚ ᱟᱱᱡᱩᱢ ᱫᱚ ᱯᱞᱮᱭᱟᱨ ᱚᱯᱷ ᱫᱚ ᱥᱤᱨᱤᱡ ᱠᱚ ᱥᱤᱨᱯᱷᱟ. ᱟᱫᱮ ᱛᱟᱦᱮᱸᱫ ᱾ ᱱᱚᱣᱟ ᱨᱮ ᱱᱩᱭ ᱫᱚ ᱟᱵᱷᱟᱨᱮᱡ ᱖᱗.᱕ ᱨᱚᱱ ᱞᱮᱜᱼᱟᱭ ᱾ 

ᱱᱩᱭ ᱫᱚ ᱞᱮᱸᱜᱽᱲᱟ ᱛᱮ ᱫᱟᱞ ᱟᱭ ᱟᱨ ᱡᱚᱡᱚᱢ ᱛᱤ ᱛᱮᱜᱮ ᱪᱟᱯᱟᱫ ᱛᱟᱦᱮᱸᱫ ᱾ ᱡᱷᱚᱛᱚ ᱨᱮ ᱑᱒ ᱜᱚᱴᱟᱝ ᱴᱮᱥᱴ ᱟᱨ ᱑᱑᱖ ᱜᱚᱴᱟᱝ ᱢᱤᱫ ᱫᱤᱱᱟᱜ ᱤᱱᱴᱚᱨᱱᱮᱥᱱᱟᱞ ᱠᱷᱮᱞ ᱟᱠᱟᱫᱼᱟᱭ ᱾  ᱱᱩᱭ ᱨᱮᱱ ᱠᱳᱪ ᱫᱚ ᱥᱩᱱᱤᱛᱟ ᱥᱚᱨᱢᱟ,ᱦᱚᱨᱫᱤᱯ ᱫᱩᱣᱟ,ᱛᱚᱨᱚᱠ ᱥᱤᱱᱦᱟ ᱠᱚ ᱛᱟᱦᱮᱸ ᱠᱟᱱᱟ ᱾ 

ᱱᱤᱡᱮᱨ ᱡᱤᱭᱚᱱ

ᱟᱱᱡᱩᱢ ᱫᱚ ᱠᱷᱮᱞᱚᱸᱰᱤᱭᱟ. ᱚᱲᱟᱜ ᱨᱮᱜᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ:
 ᱟᱡ ᱢᱟᱢᱚ ᱦᱟᱲᱟᱢ ᱵᱮᱫ ᱯᱨᱚᱠᱟᱥ ᱥᱟᱱᱤ ᱫᱚ ᱢᱤᱫ ᱟᱛᱷᱽᱞᱮᱴᱥ ᱛᱟᱦᱮᱸ ᱠᱟᱱᱟ ᱟᱨ ᱤᱱᱰᱤᱭᱟ ᱞᱟ.ᱜᱤᱫ ᱠᱚ ᱠᱷᱮᱞ ᱞᱮᱫ ᱛᱟᱦᱮᱸᱫ ᱾ ᱛᱚᱵᱮ ᱱᱩᱭ ᱫᱚ ᱠᱨᱤᱠᱮᱴ ᱠᱚᱢᱮᱱᱴᱮᱴᱚᱨ ᱦᱚᱸ ᱠᱟᱢᱤ ᱠᱟᱱ ᱛᱟᱦᱮᱸᱫ ᱾  
 ᱟᱡ ᱵᱟᱵᱟ ᱠᱨᱤᱥᱱᱟ ᱵᱟᱞ ᱪᱳᱯᱰᱟ ᱦᱚᱸ ᱜᱚᱞᱯᱷ ᱠᱷᱮᱞᱚᱸᱰᱤᱭᱟ. ᱛᱟᱦᱮᱸ ᱞᱮᱱᱟᱭ ᱾ 
 ᱟᱡ ᱜᱚᱜᱚ ᱯᱳᱱᱚᱢ ᱪᱳᱯᱰᱟ ᱫᱚ ᱢᱤᱫ ᱥᱮᱨᱢᱟ ᱠᱟᱨ ᱨᱟᱞᱤ ᱨᱮ ᱡᱤᱛᱠᱟᱨ ᱞᱮᱱᱟᱭ ᱾
 ᱟᱡ ᱫᱟᱫᱟ ᱱᱤᱨᱵᱟᱬ ᱪᱳᱯᱰᱟ ᱫᱤᱞᱞᱤ ᱯᱚᱱᱚᱛ ᱞᱟ.ᱜᱤᱫ ᱑᱗ ᱟᱨ ᱑᱙ ᱥᱟᱞ ᱞᱟᱛᱟᱨ ᱠᱨᱤᱠᱮᱴ ᱠᱚ ᱠᱷᱮᱞ ᱟᱠᱟᱫᱼᱟᱭ ᱾
 ᱟᱡ ᱢᱟᱢᱚ ᱨᱳᱦᱤᱛ ᱥᱟᱱᱤ ᱦᱚᱸ ᱠᱨᱤᱠᱮᱴ ᱠᱷᱮᱞ ᱛᱟᱦᱮᱸᱫ ᱾ ᱟᱡᱟᱜ ᱥᱠᱩᱞ ᱡᱤᱭᱚᱱ ᱨᱮ ᱢᱟᱭᱳ ᱠᱚᱞᱮᱡ ᱨᱮ ᱱᱩᱭ ᱫᱚ ᱣᱤᱠᱮᱴ‌ᱠᱤᱯᱚᱨ ᱟᱨ ᱯᱩᱭᱞᱩ ᱵᱮᱴᱥ ᱢᱮᱱ ᱮ ᱛᱟᱦᱮᱸ ᱠᱟᱱᱟ ᱾ ᱛᱟᱭᱚᱢ ᱛᱮ ᱦᱤᱱᱫᱩ ᱠᱚᱞᱮᱡ ᱟᱨ ᱫᱤᱞᱞᱤ ᱭᱩᱱᱤᱵᱷᱚᱨᱥᱤᱴᱤ ᱞᱟ.ᱜᱤᱫ ᱠᱷᱮᱞ ᱛᱟᱦᱮᱸᱫ ᱾

ᱟᱱᱡᱩᱢ ᱫᱚ ᱢᱤᱫ ᱟ.ᱥᱩᱞ ᱥᱮᱛᱟᱭ ᱫᱚᱦᱚ ᱞᱮᱫᱮᱭᱟ ᱟᱨ ᱚᱲᱟᱜ ᱨᱮ ᱱᱩᱭ ᱥᱟᱝ ᱫᱚᱢᱮ ᱚᱠᱛᱚᱭ ᱠᱷᱟᱱᱰᱟᱣ-ᱟ ᱾

ᱠᱟ.ᱢᱤ ᱡᱤᱭᱚᱱ

ᱟᱱᱡᱩᱢ ᱪᱳᱯᱰᱟ ᱫᱚ ᱵᱷᱟᱨᱚᱛᱤᱭᱚ ᱠᱩᱲᱤ ᱠᱨᱤᱠᱮᱴ ᱴᱤᱢ ᱨᱤᱱᱤᱡ ᱢᱤᱫ ᱠᱷᱮᱞᱚᱸᱰᱤᱭᱟ. ᱠᱟᱱᱟᱭ ᱾ ᱡᱟᱦᱟᱸᱭ ᱫᱚ ᱢᱤᱫ ᱫᱤᱱᱟᱜ ᱤᱱᱴᱚᱨᱱᱮᱥᱱᱟᱞ ᱟᱨ ᱴᱮᱥᱴ ᱢᱮᱪ ᱠᱚᱭ ᱠᱷᱮᱞ ᱟᱠᱟᱫᱼᱟ ᱾ ᱱᱤᱛᱚᱜ ᱫᱚ ᱠᱨᱤᱠᱮᱴ ᱠᱚᱢᱮᱱᱴᱮᱴᱚᱨ ᱞᱮᱠᱟᱛᱮ ᱠᱟ.ᱢᱤ ᱠᱟᱱᱟᱭ ᱾ ᱱᱩᱭ ᱫᱚ ᱑᱙᱙᱕ ᱨᱮ ᱯᱩᱭᱞᱩ ᱫᱷᱟᱣ ᱠᱮᱤᱥᱴ ᱪᱚᱨᱪ ᱨᱮ ᱱᱤᱭᱩ ᱡᱤᱞᱟᱸᱰ ᱠᱚ ᱥᱟᱝ ᱢᱤᱫ ᱫᱤᱱᱟᱜ ᱤᱱᱴᱚᱨᱱᱮᱟᱱᱟᱞ ᱠᱷᱮᱞ ᱞᱮᱜᱼᱟᱭ ᱾ ᱟᱡᱟᱜ ᱯᱩᱭᱞᱩ ᱢᱮᱪ ᱨᱮ bat at No 10 ᱨᱮ ᱵᱮᱴᱤᱝ ᱠᱟᱛᱮ ᱯᱩᱱ ᱳᱵᱷᱚᱨ ᱨᱮ ᱑᱔ ᱨᱚᱱ ᱟᱨᱡᱟᱣ ᱞᱮᱜᱼᱟᱭ ᱟᱨ ᱑᱔ ᱨᱚᱱ ᱨᱮᱭᱟᱜ ᱯᱟᱴᱱᱚᱨᱥᱤᱯ ᱵᱮᱱᱟᱣ ᱟᱛᱮ ᱴᱤᱢ ᱤᱱᱰᱤᱭᱟ ᱡᱤᱛᱠᱟ.ᱨ ᱦᱚᱪᱚ ᱞᱟ.ᱜᱤᱫ ᱜᱚᱲᱚ ᱡᱚᱲᱟᱣ ᱞᱮᱜᱼᱟᱭ ᱾

᱑᱙᱙᱕ ᱨᱮ ᱠᱚᱞᱠᱟᱛᱟ ᱨᱮ ᱯᱩᱭᱞᱩ ᱫᱷᱟᱣ ᱤᱸᱜᱽᱞᱚᱱᱰ ᱠᱚ ᱥᱟᱝ ᱟᱡᱟᱜ ᱴᱮᱥᱴ ᱢᱮᱪ ᱮᱛᱦᱚᱵ ᱞᱮᱱᱟ ᱾ ᱱᱩᱭ ᱫᱚ ᱚᱱᱟ ᱢᱮᱪ ᱨᱮ ᱠᱷᱟ.ᱞᱤ ᱧᱤᱫᱟ. ᱦᱚᱨᱦᱚ ᱠᱩᱫ ᱞᱮᱠᱟ ᱠᱚ ᱵᱷᱮᱡᱟ ᱞᱮᱫᱮᱭᱟ ᱾

ᱚᱱᱟ ᱛᱟᱭᱚᱢ ᱱᱤᱭᱩ ᱡᱤᱞᱟᱸᱰ ᱨᱮ  ᱒᱐᱐᱐ ᱣᱟᱨᱞᱰ ᱠᱚᱯ ᱠᱷᱮᱞ ᱚᱠᱛᱚ ᱟᱡ ᱫᱚ ᱵᱷᱟᱭᱤᱥ ᱠᱟᱯᱴᱮᱱ ᱠᱚ ᱥᱟᱯᱲᱟᱣ ᱞᱮᱫᱮᱭᱟ ᱾ ᱵᱟᱨᱭᱟ ᱠᱷᱮᱞᱚᱸᱰᱤᱭᱟ. ᱠᱚ ᱥᱟᱝ ᱚᱱᱟ ᱥᱮᱨᱢᱟ ᱤᱱᱰᱤᱭᱟ ᱨᱮᱭᱟᱜ ᱢᱟᱨᱟᱝ ᱥᱠᱳᱨ ᱠᱚ ᱵᱮᱱᱟᱣ ᱠᱮᱫᱼᱟ ᱾ ᱚᱱᱟ ᱥᱮᱨᱢᱟ ᱱᱤᱭᱩ ᱡᱤᱞᱟᱸᱰ ᱥᱟᱝ ᱥᱮᱢᱤ ᱯᱷᱟᱭᱱᱟᱞ ᱨᱮ ᱜᱮ ᱵᱟᱭ ᱫᱟᱲᱮ ᱞᱮᱱᱟ ᱾

᱒᱐᱐᱒ ᱨᱮ ᱱᱩᱭ ᱫᱚ ᱤᱱᱰᱤᱭᱟ ᱴᱤᱢ ᱨᱤᱱᱤᱡ ᱠᱟᱯᱴᱮᱱ ᱠᱚ ᱵᱮᱱᱟᱣ ᱠᱟᱫᱮᱭᱟ ᱾ ᱚᱱᱟ ᱛᱟᱭᱚᱢ ᱗ ᱜᱚᱴᱟᱝ ᱱᱟᱣᱟ ᱠᱷᱮᱞᱚᱸᱰᱤᱭᱟ. ᱠᱚ ᱥᱟᱝ ᱱᱩᱭ ᱫᱚ ᱠᱷᱮᱞ ᱠᱟᱛᱮ ᱴᱤᱢ ᱠᱚᱭ ᱡᱤᱛᱟ.ᱨ ᱚᱪᱚ ᱞᱮᱫ ᱠᱚᱣᱟ ᱾ ᱥᱟᱩᱛᱷ ᱟᱯᱷᱨᱤᱠᱟ ᱥᱮᱱᱚᱜ ᱚᱠᱛᱚ ᱦᱚᱸ ᱟᱱᱡᱩᱢ ᱟᱜ ᱮᱠᱞᱟ ᱘᱐ ᱥᱠᱳᱨ ᱟᱛᱮ ᱴᱤᱢ ᱳᱱᱰᱤᱭᱟ ᱡᱤᱛᱠᱟ.ᱨ ᱞᱮᱱᱟ ᱾

᱒᱐᱐᱕ ᱨᱮ ᱥᱟᱩᱛᱷ ᱟᱯᱷᱨᱤᱠᱟ ᱨᱮ ᱣᱟᱨᱞᱰ ᱠᱚᱯ ᱠᱷᱮᱞ ᱚᱠᱛᱚ ᱯᱩᱭᱞᱩ ᱡᱮᱠᱷᱟ ᱠᱩᱲᱤ ᱠᱨᱤᱠᱮᱴ ᱯᱷᱟᱭᱱᱟᱞ ᱠᱚ ᱮᱱᱮᱡ ᱞᱮᱜᱼᱟ ᱾ ᱚᱱᱟ ᱥᱤᱨᱤᱡ ᱨᱮ ᱟᱱᱡᱩᱢ ᱫᱚ ᱡᱷᱚᱛᱚ ᱠᱷᱚᱱ ᱡᱟ.ᱥᱛᱤ ᱥᱠᱳᱨ ᱞᱮᱜᱼᱟᱭ ᱟᱨ ᱣᱟᱨᱞᱰ ᱠᱚᱯ ᱠᱷᱮᱞ ᱚᱠᱛᱚ ᱤᱸᱜᱞᱚᱸᱰ ᱥᱟᱝ ᱠᱷᱮᱞ ᱨᱮ ᱯᱞᱮᱭᱟᱨ ᱚᱯᱷ ᱫᱟ ᱢᱮᱪ ᱵᱮᱱᱟᱣ ᱞᱮᱱᱟᱭ ᱾

᱒᱐᱐᱘ ᱨᱮ ᱚᱥᱴᱨᱮᱞᱤᱭᱟ ᱨᱮ ᱣᱟᱨᱞᱰ ᱠᱚᱯ ᱠᱷᱮᱞ ᱚᱞᱛᱚ ᱟᱱᱡᱩᱢ ᱟᱜ ᱗᱖ ᱠᱷᱮᱞ ᱨᱮ ᱫᱟᱲᱮᱜ ᱥᱠᱳᱨ ᱛᱮ ᱢᱮᱪ ᱠᱚ ᱡᱩᱛᱠᱟ‌.ᱨ ᱞᱮᱱᱟ ᱾ ᱱᱟᱣᱟ ᱨᱮ ᱦᱚᱸ ᱟᱱᱡᱩᱢ ᱫᱚ ᱯᱞᱮᱭᱟᱨ ᱚᱯᱷ ᱫᱚ ᱥᱤᱨᱤᱡ ᱮ ᱵᱮᱱᱟᱣ ᱞᱮᱱᱟ ᱾

ᱟᱱᱡᱩᱢ ᱫᱚ ᱖ ᱜᱚᱴᱟᱝ ᱣᱟᱨᱞᱰ ᱠᱚᱯ‌ ᱴᱤᱢ ᱤᱱᱰᱤᱭᱟ ᱞᱟᱹᱜᱤᱫ ᱮ  ᱠᱷᱮᱞ ᱟᱠᱟᱫᱼᱟ ᱾ ᱯᱩᱱᱭᱟ ᱕᱐ ᱳᱵᱷᱚᱨ ᱣᱟᱨᱞᱰ ᱠᱚᱯ ᱟᱨ ᱵᱟᱨᱭᱟ ᱒᱐ ᱳᱵᱷᱚᱨ ᱣᱟᱨᱞᱰ ᱠᱚᱯ ᱾ ᱱᱩᱭ ᱫᱚ ᱤᱱᱰᱤᱭᱟ ᱨᱤᱱᱤᱡ ᱯᱩᱭᱞᱩ ᱯᱞᱮᱭᱟᱨ ᱠᱟᱱᱟᱭ ᱡᱟᱦᱟᱸᱭ ᱑᱐᱐ ᱜᱚᱴᱟᱝ ᱢᱤᱫ ᱫᱤᱱᱟᱜ ᱤᱱᱴᱚᱨᱱᱮᱥᱱᱟᱞ ᱮ ᱠᱷᱮᱞ ᱟᱠᱟᱫᱼᱟ ᱾ ᱱᱩᱭ ᱫᱚ ᱴᱤᱢ ᱤᱱᱰᱤᱭᱟ ᱨᱤᱱᱤᱡ ᱟ.ᱰᱤ ᱵᱷᱟ‌ᱜᱤ ᱠᱷᱮᱞᱚᱸᱰᱤᱭᱟ. ᱛᱟᱦᱮᱸ ᱠᱟᱱᱟᱭ ᱟᱨ ᱡᱷᱚᱛᱚ ᱠᱷᱚᱱ ᱡᱟ.ᱥᱛᱤ ᱠᱮᱪ ᱠᱚᱭ ᱥᱟᱵ ᱟᱠᱟᱫᱟ ᱾  ᱡᱚᱡᱚᱢ ᱛᱤ ᱛᱮ ᱵᱳᱞᱤᱝ ᱟᱛᱮ ᱱᱩᱭ ᱫᱚ ᱚᱞ ᱨᱟᱩᱱᱰᱚᱨ ᱞᱮᱠᱟᱛᱮ ᱟᱡᱟᱜ ᱯᱩᱭᱞᱩ ᱢᱤᱫ ᱫᱤᱱᱟᱜ ᱤᱱᱴᱚᱨᱱᱮᱥᱱᱟᱞ ᱠᱷᱮᱞ ᱨᱮ ᱒᱐ ᱱᱚᱢᱵᱚᱨ ᱨᱮ ᱠᱷᱮᱞ ᱞᱮᱫ ᱛᱟᱦᱮᱸᱫ ᱾ ᱟᱨ ᱤᱱᱰᱤᱭᱟ ᱨᱤᱱ ᱠᱩᱲᱤ ᱦᱚᱯᱚᱱ ᱠᱷᱤᱞᱚᱸᱰᱤᱭᱟᱹ ᱠᱚ ᱛᱟᱞᱟᱨᱮ ᱡᱟ.ᱥᱛᱤ ᱨᱚᱱ ᱵᱮᱱᱟᱣ ᱨᱮ ᱘ ᱱᱚᱢᱵᱟᱨ ᱯᱳᱡᱤᱥᱚᱱ ᱨᱮ ᱢᱮᱱᱟᱭᱟ ᱾ 

ᱟᱱᱡᱩᱢ ᱫᱚ ᱡᱷᱚᱛᱚ ᱯᱳᱡᱤᱥᱚᱱ ᱨᱮ ᱜᱮ ᱠᱷᱮᱞ ᱫᱚᱲᱮᱭᱟᱜ ᱟᱭ ᱟᱨ ᱡᱟ.ᱥᱛᱤ ᱜᱷᱟ.ᱲᱤᱡ ᱦᱚᱸ ᱠᱷᱮᱞ ᱫᱟᱲᱮᱭᱟᱜ ᱛᱟᱦᱮᱸᱫ ᱾ ᱛᱚᱵᱮ ᱒᱐᱐᱐ ᱨᱮᱭᱟᱜ ᱱᱤᱭᱩ ᱡᱤᱞᱟᱸᱰ ᱣᱟᱨᱞᱰ ᱠᱚᱯ ᱨᱮ ᱟᱭᱚᱨᱞᱟᱸᱰ ᱠᱚ ᱥᱟᱝ ᱠᱷᱮᱞ ᱚᱠᱛᱚ ᱯᱩᱭᱞᱩ ᱨᱮ ᱜᱮ ᱢᱤᱫ ᱨᱚᱱ ᱨᱮ ᱯᱮᱭᱟ ᱣᱤᱠᱮᱴ ᱥᱮᱱ ᱞᱮᱱ ᱛᱟᱠᱚᱣᱟ ᱾ ᱛᱚᱵᱮ ᱚᱱᱟ ᱛᱟᱭᱚᱢ ᱟᱱᱡᱩᱢ ᱦᱮᱡ ᱠᱟᱛᱮ ᱗᱐ ᱨᱚᱱ ᱵᱮᱱᱟᱣ ᱠᱟᱛᱮ ᱴᱤᱢ ᱡᱤᱛᱠᱟ.ᱨ ᱚᱪᱟ ᱞᱮᱫᱮᱭᱟ ᱾

ᱡᱟᱦᱟᱸ ᱛᱤᱱᱟᱹᱜ ᱯᱨᱮᱥᱚᱨ ᱨᱮ ᱦᱚᱸ ᱟᱱᱡᱩᱢ ᱫᱚ ᱟᱰᱤ ᱟᱞᱜᱟ ᱛᱮᱜᱮ ᱠᱷᱮᱞ ᱛᱟᱦᱮᱸᱫ ᱟᱨ ᱱᱚᱣᱟ ᱠᱷᱟ.ᱛᱤᱨ ᱟ.ᱰᱤ ᱡᱮᱠᱷᱟ ᱴᱤᱢ ᱤᱱᱰᱤᱭᱟ ᱠᱚ ᱡᱤᱛᱠᱟ.ᱨ ᱟᱠᱟᱱᱟ ᱟᱨ ᱟᱡᱟᱜ ᱵᱮᱴᱤᱝ ᱥᱴᱟᱭᱤᱞ ᱦᱚᱸ ᱟ.ᱰᱤ ᱜᱮ ᱠᱚᱢᱟᱞ ᱛᱟᱦᱮᱸᱫ ᱾

ᱫᱤᱞᱞᱤ ᱯᱚᱵᱞᱤᱠ ᱥᱠᱩᱞ ᱨ.ᱠ. ᱯᱩᱨᱚᱢ, ᱥᱮᱸᱴ ᱥᱴᱤᱯᱷᱮᱱ ᱠᱚᱞᱮᱡ ᱟᱨ ᱫᱤᱞᱞ ᱭᱩᱱᱤᱵᱷᱚᱨᱥᱤᱴᱤ  ᱠᱚᱨᱮ ᱚᱞ ᱛᱟᱭᱚᱢ ᱟᱱᱡᱩᱢ ᱫᱚ ᱯᱷᱳᱳᱨ ᱵᱤᱡᱱᱮᱥ ᱟᱰᱢᱤᱱᱤᱥᱴᱨᱮᱥᱚᱱ(FORE School of Management) ᱨᱮ ᱵᱤᱡᱱᱮᱥ ᱟᱰᱢᱤᱱᱤᱥᱴᱨᱮᱥᱚᱱ ᱨᱮ ᱡᱚᱲ ᱛᱮ (ᱢᱟᱨᱠᱮᱴᱤᱝ ᱟᱨ ᱦᱭᱩᱢᱟᱱ ᱨᱤᱥᱚᱨᱪ) ᱵᱟᱨᱭᱟ ᱨᱮ ᱢᱟᱥᱴᱚᱨ ᱠᱚᱨᱟᱣ ᱟᱠᱟᱜᱼᱟᱭ ᱾

ᱱᱤᱛ ᱞᱮᱠᱟᱱ ᱡᱤᱜᱽ ᱨᱮ ᱟᱱᱡᱩᱢ ᱫᱚ ᱢᱤᱫ ᱥᱯᱤᱠᱚᱨ ᱟᱨ ᱵᱟᱝ ᱢᱟ ᱢᱳᱴᱤᱵᱷᱮᱥᱚᱱᱟᱞ ᱥᱯᱤᱠᱚᱨ ᱞᱮᱠᱟᱛᱮ ᱠᱟ.ᱢᱤ ᱠᱟᱱᱟᱭ ᱾ ᱢ.ᱵ.ᱟ. ᱠᱚᱨᱟᱣ ᱟᱠᱟᱫ ᱟᱱᱡᱩᱢ ᱫᱚ ᱱᱤᱛᱚᱜ ᱣᱟᱨᱞᱰ ᱨᱮ ᱜᱮᱱᱮᱨᱟᱞ ᱤᱞᱮᱠᱴᱨᱤᱠ, ᱥᱴᱟᱱᱰᱟᱨᱰ ᱪᱟᱴᱮᱨᱰ, ᱜᱳᱞᱰᱢᱟᱱ ᱥᱚᱪ, ᱵᱷᱳᱰᱟ ᱯᱷᱳᱱ ᱟᱨ ᱟᱭᱢᱟ ᱥᱠᱩᱞ ᱟᱨ ᱠᱚᱞᱮᱡ ᱠᱚᱨᱮ ᱥᱯᱤᱠᱚᱨ ᱞᱮᱠᱟ ᱦᱚᱸ ᱠᱟᱢᱤ ᱠᱟᱱᱟᱭ ᱾

 ᱴᱮᱞᱤᱵᱤᱡᱚᱱ 
ᱟᱱᱡᱩᱢ ᱫᱚ Fear Factor - Khatron Ke Khiladi Season 4 ᱴᱮᱞᱤᱵᱤᱡᱚᱱ ᱨᱤᱭᱟᱞᱤᱴᱤ ᱥᱳ ᱨᱮ ᱵᱷᱟᱜ ᱦᱟᱛᱟᱣ ᱞᱮᱜᱼᱟᱭ ᱾ 

ᱥᱟ.ᱠᱷᱭᱟ.ᱛ

 ᱵᱟᱦᱨᱮ ᱡᱚᱱᱚᱲ 



ᱛᱷᱚᱠ:᱑᱙᱗᱗ ᱨᱮ ᱡᱟᱱᱟᱢ ᱠᱚ
Category:Air India women cricketers
Category:Delhi women cricketers
Category:India women One Day International cricketers
Category:India women Test cricketers
Category:India women Twenty20 International cricketers
Category:Indian cricket commentators
Category:Indian women cricket captains
Category:Indian women cricketers
Category:Living people
Category:Recipients of the Arjuna Award
Category:Recipients of the Padma Shri in sports
Category:University of Delhi alumni